effektmål
        
         (epidemiologi)
Store norske leksikon,Samfunn,Samfunnsfag,Forskningsmetode
Effektmål er i epidemiologi mål for virkningen av en faktor på hyppigheten av eller risikoen for sykdom, død eller andre fenomener.
Vanlige effektmål er  risikoforskjell som er et mål for det tillegget i absolutt risiko som er en virkning av den aktuelle faktoren,  relativ risiko som er et mål på forholdet mellom risikoen med og uten den aktuelle faktoren, og  tilskrivbar risiko i befolkningen som er et mål på hvor stor andel av sykdomstilfellene eller dødsfallene i befolkning som kan tilskrives en bestemt faktor. Risikoforskjell, relativ risiko og tilskrivbar risiko er ikke erstatninger, men komplementære mål, som beskriver ulike virkninger av en faktor.For eksempel kan risikoforskjellen reduseres samtidig som relativ risiko øker hvis en tilstand blir sjeldnere, samtidig som den absolutte risikoen er konstant. Les mer i Store norske leksikon epidemiologi